ร้านอาหารฟิวส์ชั่นที่มีสาขาตอนนี้ทั้งนอกเมือง (SB ราชพฤกษ์) และสาขานี้ใจกลางเมืองอยู่ชั้น 7 Central World อยู่ใกล้ๆทางเข้าห้าง Zen หากเดินผ่านจะรู้สึกสะดุดตาถึงความสวยงามมีดีไซน์ของร้านด้วยโทนสีขาวสลับกับเมทาลิก ทอง เงิน ทำให้ร้านดูโดดเด่น
พอเริ่มมาถึงเมนูเปิดด้วยเมนู เครื่องดื่ม ชอบตรงมี "น้ำผลไม้สด" ทั้งฝรั่ง ส้ม แตงโม แอปเปิ้ลเขียวและมะพร้าวอ่อน ตามด้วย "Smoothie" แตงโมปั่น สตอเบอรี่ปั่น เสาวรสปั่น และมะม่วงสัปปะรดปั่น รวมไปถึงชากาแฟ ทั้งร้อนและเย็น
เมนูของคาวก็น่าทานมากมาย โดยวันนี้เมนูได้ทานเป็น "สปาเก็ตตี้ไส้กรอกอิตาเลียน" จานนี้เข้มข้นมากรสชาติดีเยี่ยม ตามด้วยของทานเล่นเล็กน้อยกับ "มันฝรั่งซอส 8 ชนิด"  จิ้มกันไม่ถูกเลยทีเดียว กับอีกจานเป็น "ไก่ทอดซอสเกาหลี" กรอบๆดี ยังมีเมนูน่าลองอีกมากมาย ทั้งเบอร์เกอร์ สามอย่าง สปาเก็ตตี้ไข่กุ้ง ขี้เมา และพวกของย่างต่างๆ น่าลองไปหมด

ที่นั่ง: มากกว่า 10 โต๊ะ
ที่จอดรถ: Central world